**DĖL PRITARIMO TEIKTI PROJEKTO „ROKIŠKIO MIESTO KAUNO IR PERKŪNO GATVIŲ DALIŲ REKONSTRAVIMAS“ PARAIŠKĄ IR DALINIO JO FINANSAVIMO**

2016 m. liepos 14 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos susisiekimo ministro 2016 m. balandžio 25 d. įsakymu Nr. 3-140 „Dėl 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-R-511 priemonės „Vietinių kelių vystymas“ projektų finansavimo sąlygų aprašu, Regioninės plėtros departamento prie Vidaus reikalų ministerijos Panevėžio apskrities skyriaus 2016 m. gegužės 10 d. raštu Nr. 51/4D-92 „Kvietimas teikti projektinius pasiūlymus Panevėžio regiono projektų sąrašui Nr. 06.2.1-TID-R-511 sudaryti pagal priemonę Nr. 06.2.1-TID-R-511 „Vietinių kelių vystymas“, įgyvendindama Rokiškio rajono savivaldybės tarybos 2014 m. rugsėjo 26 d. sprendimu Nr. TS-159 patvirtintą Rokiškio rajono strateginį plėtros planą iki 2022 metų ir siekdama teikti paraiškas Europos Sąjungos struktūrinių fondų finansinei paramai gauti, Rokiškio rajono savivaldybės taryba n u s p r e n d ž i a:

1. Pritarti teikti Rokiškio rajono savivaldybės administracijos projekto „Rokiškio miesto Kauno ir Perkūno gatvių dalių rekonstravimas“ paraišką 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-R-511 priemonės „Vietinių kelių vystymas“ paramai gauti ir projektui įgyvendinti.

2. Užtikrinti projekto „Rokiškio miesto Kauno ir Perkūno gatvių dalių rekonstravimas“ išlaidų dalinį savivaldybės finansavimą 2016-2019 metais – ne mažiau 15 procentų tinkamų finansuoti projekto išlaidų, padengti visas netinkamas finansuoti, tačiau projektui įgyvendinti reikalingas išlaidas bei tinkamų finansuoti išlaidų dalį, kurių nepadengia projekto finansavimas.

3. Užtikrinti projekto „Rokiškio miesto Kauno ir Perkūno gatvių dalių rekonstravimas“ priežiūrą nuosavomis lėšomis ne mažiau kaip 5 metus po projekto įgyvendinimo pabaigos.

4. Leisti Rokiškio rajono savivaldybės administracijai organizuoti projekto „Rokiškio miesto Kauno ir Perkūno gatvių dalių rekonstravimas“ paraiškos ir kitos techninės dokumentacijos parengimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Vilma Mečiukonienė

**AIŠKINAMASIS RAŠTAS DĖL TEIKIAMO SPRENDIMO „DĖL PRITARIMO TEIKTI PROJEKTO „ROKIŠKIO MIESTO KAUNO IR PERKŪNO GATVIŲ DALIŲ REKONSTRAVIMAS“ PARAIŠKĄ IR DALINIO JO FINANSAVIMO“ PROJEKTO**

2016-07-08

Rokiškis

**Parengto sprendimo projekto tikslai ir uždaviniai.**

Šiuo sprendimo projektu siūloma pritarti teikti Rokiškio rajono savivaldybės administracijos projekto „Rokiškio miesto Kauno ir Perkūno gatvių dalių rekonstravimas“ paraišką ES paramai gauti, projektui įgyvendinti bei iš dalies jį finansuoti.

**Šiuo metu esantis teisinis reglamentavimas.**

Lietuvos Respublikos susisiekimo ministro 2016 m. balandžio 25 d. įsakymas Nr. 3-140 „Dėl 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-R-511 priemonės „Vietinių kelių vystymas“ projektų finansavimo sąlygų aprašo Nr. 1 patvirtinimo Rokiškio rajono savivaldybės tarybos 2014 m. rugsėjo 26 d. sprendimu Nr. TS-159 patvirtintas Rokiškio rajono strateginis plėtros planas iki 2022 metų.

**Sprendimo projekto esmė.** Rokiškio r. savivaldybės administracija yra gavusi Regioninės plėtros departamento prie Vidaus reikalų ministerijos Panevėžio apskrities skyriaus 2016 m. gegužės 10 d. raštą Nr. 51/4D-92 „Kvietimas teikti projektinius pasiūlymus Panevėžio regiono projektų sąrašui Nr. 06.2.1-TID-R-511 sudaryti pagal priemonę Nr. 06.2.1-TID-R-511 „Vietinių kelių vystymas“. Rokiškio rajono savivaldybės administracija planuoja pasinaudoti numatoma ES parama ir teikti projekto „Rokiškio miesto Kauno ir Perkūno gatvių dalių rekonstravimas“ paraišką ES paramai gauti.

*Projekto tikslas –* plėtoti susisiekimą vietinės reikšmės keliais Kauno ir Perkūnų gatvių atkarpose, Rokiškio mieste, gerinti jų techninius parametrus ir diegti eismo saugos ir aplinkos apsaugos priemones.

*Planuojama projekto įgyvendinimo trukmė* – 24 mėn. (preliminariai *2017 03–2019 03*) . *Bendras projekto biudžetas* – 882 352,94 Eur, iš jų ES lėšos –750 000 Eur; savivaldybės biudžeto lėšos –132 352,94 Eur.

Vadovaujantis šiuo metu turimais techniniais projektais, projekto vertė viršija turimas lėšų sumas. Tikėtina, kad po rangos darbų pirkimo, suma minėtų gatvių rekonstrukcijai sumažės. Taip pat yra galimybė teikti projekto paraišką didesnei nei skirta sumai, po 2018 m., kitoms regiono savivaldybėms įgyvendinus projektus pagal šią priemonę, nepanaudotas projektų lėšas skirti Rokiškio rajono savivaldybei susidariusiam projekto rėmimo intensyvumo skirtumui padengti (Toks sprendimas buvo svarstytas 2016-06-20 d. Panevėžio regione dalyvaujantiems Panevėžio regiono merams, Investicijų skyrių atstovams).

Projektas skirtas ne finansinei, bet socialinei naudai generuoti, gyvenamajai vietai gerinti. Vadovaujantis priemonės projektų finansavimo sąlygų aprašu, teikiant projektinį pasiūlymą bei paraišką ES paramai gauti, būtina pateikti savivaldybės tarybos sprendimą, pritariantį projekto įgyvendinimui ir daliniam jo finansavimui bei užtikrinantį projekto finansinį tęstinumą 5 m. po projekto įgyvendinimo pabaigos.

**Galimos pasekmės, priėmus siūlomą tarybos sprendimo projektą:**

**teigiamos** *–*  įgyvendinus projektą bus rekonstruota dalis Perkūno gatvės (nuo Perkūno g. 5A iki sankirtos su Kauno gatve, iš viso 151 m kartu su pėsčiųjų ir dviračių takais) ir dalis Kauno gatvės (nuo sankirtos su Laisvės gatve iki Perkūno g., iš viso 780 m kartu su pėsčiųjų ir dviračių takais bei gatvės apšvietimu), įdiegtos eismo saugumo priemonės (pastatomi kelio ženklai, atliekamas horizontalus dangos ženklinimas, įrengiama momentinio važiavimo greičio švieslentė ir pėsčiųjų apsauginė tvorelė);

**neigiamos -** nenumatomos.

**Finansavimo šaltiniai ir lėšų poreikis**: sprendimui įgyvendinti bus panaudotos planuojamos rajonui lėšos iš ES struktūrinių fondų bei savivaldybės biudžeto 2016–2019 m.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams**.**

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų skyriaus vyr. specialistė Vilma Mečiukonienė